REGOLAMENT TAL-KUMMISSJONI (KE) Nru 464/2008
tat-28 ta' Mejju 2008
li jistabbilixxi l-ammont addizzjonali li għandu jitħallas għas-sena tas-suq 2007/2008 għat-tadam fil-Bulgarija skond ir-Regolament (KE) Nru 104/2007
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat it-Trattat dwar l-Adeżjoni tal-Bulgarija u r-Rumanija,
Wara li kkunsidrat l-Att ta’ l-Adeżjoni tal-Bulgarija u r-Rumanija,
Wara li kkunsidrat ir-Regolament tal-Kummissjoni (KE) Nru 104/2007 tat-2 ta’ Frar 2007 li jistabbilixxi, għas-sena tas-suq 2007/2008, l-ammont ta’ l-għajnuna għat-tadam maħsub għall-ipproċessar (1), u b'mod partikolari l-Artikolu 2(2) tiegħu,
Billi:
(1)
Skond in-notifiki mill-Istati Membri, il-kwantitajiet ta’ tadam ipproċessat b'għajnuna għas-sena tas-suq 2006/2007 skond l-Artikolu 39(2) tar-Regolament tal-Kummissjoni (KE) Nru 1535/2003 tad-29 ta’ Awissu 2003 li jistabbilixxi r-regoli dettaljati sabiex jiġi applikat ir-Regolament tal-Kunsill (KE) Nru 2201/96 rigward l-iskema tal-għajnuna għall-prodotti pproċessati mill-frott u l-ħxejjex ta’ l-ikel (2), jaqbżu l-limitu Komunitarju ta’ 11,8 %. Għaldaqstant, għandu jitħallas ammont addizjonali wara s-sena tas-suq 2007/2008 f'dawk l-Istati Membri li ssieħbu fl-Unjoni Ewropea fl-1 ta' Jannar 2007 u li l-limitu nazzjonali tagħhom ma nqabiżx jew inkella nqabeż b'inqas minn 25 %.
(2)
Għas-sena tas-suq 2007/2008, il-limitu nazzjonali tal-Bulgarija ma nqabiżx. Għaldaqstant, jeħtieġ li f'dan l-Istat Membru jitħallas ammont addizzjonali totali ta’ EUR 8,62 kull tunnellata.
(3)
Għas-sena tas-suq 2007/2008, il-produtturi tar-Rumanija ma ressqu l-ebda talba għall-għajnuna f'dak li jirrigwarda t-tadam maħsub għall-ipproċessar. Għaldaqstant, ma jeħtieġx li f'dan l-Istat Membru jitħallas ammont addizzjonali għas-sena tas-suq imsemmija,
ADOTTAT DAN IR-REGOLAMENT:
Artikolu 1
L-ammont addizzjonali ta’ EUR 8,62 kull tunnellata tadam maħsub għall-ipproċessar, imsemmi fl-Artikolu 2(2) tar-Regolament (KE) Nru 104/2007, għandu jitħallas fil-Bulgarija wara s-sena tas-suq 2007/2008.
Artikolu 2
Dan ir-Regolament għandu jidħol fis-seħħ fit-tielet ġurnata wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 28 ta’ Mejju 2008.